b'\n_START_ARTICLE_\nYi (folk)\n_START_SECTION_\nHistorie\n_START_PARAGRAPH_\nYifolket kan kendes tilbage til oldtidens Qiang, en folkegruppe som ogs\xc3\xa5 regnes som forf\xc3\xa6drene til tibetanerne, nakhifolket og vor tids qiangfolk. De stammede fra det syd\xc3\xb8stlige Tibet og slog sig i det andet \xc3\xa5rhundrede f.Kr. ned i egnen omkring nutidens Kunming og syd\xc3\xb8st for Xichang. En del af dem havnede ogs\xc3\xa5 i Thailand.\n_START_SECTION_\nSprog\n_START_PARAGRAPH_\nDe fleste af de omkring 30 forskellige sprog som tales blandt yifolket er  grene af de loloburmanske sprog indenfor de tibetoburmanske sprog. To mindre yigrupper med hver nogle f\xc3\xa5 hundrede medlemmer taler derimod kadaisprog._NEWLINE_I 1200-tallet udviklede de deres egen piktografiske skrift. Den bestod oprindelig af omkring 10.000 skrifttegn. I 1956 blev latinske bogstaver indf\xc3\xb8rt, men fra 1974/1975 kom fors\xc3\xb8gsvis en forenklet stavelsesskrift. Denne moderne Liangshan-Yi-stavelsesskrift best\xc3\xa5r af 1.164 tegn. Den fik i 1980 officiel status.'